Ντέρεκ Ντεκάμπς

Ο Ντερέκ Ρομέν Φρανσουά Μπρουνό Ντεκάμπ (, γενν. 2 Μαΐου 1985) είναι Γάλλος βετεράνος ποδοσφαιριστής, ο οποίος αγωνίζονταν ως κεντρικός αμυντικός. Σήμερα εργάζεται ως προπονητής ποδοσφαίρου.

Σταδιοδρομία ως ποδοσφαιριστής
Ο Ντεκάμπς γεννήθηκε στο Παρίσι όμως άλλαξε πολλές χώρες και παραστάσεις κατά τη διάρκεια της παιδικής του ηλικίας λόγω της δουλειάς του πατέρα του. Μέχρι την ηλικία των 2 ετών έζησε στη Γκαμπόν, μετά γύρισε μέχρι τα 5 στο Παρίσι. Σε ηλικία 5-7 ετών ήταν στη Σουηδία και στη συνέχεια στην ηλικία των 10-12 ετών βρέθηκε στο Μιλάνο ενώ από τα 13 έως τα 20 κατοικούσε στις Κάννες. 

Αναπόφευκτα όλες αυτές οι μετακινήσεις επηρέασαν και την ενασχόλησή του με τον αθλητισμό. Ο Ντεκάμπς ξεκίνησε να παίζει ποδόσφαιρο σε ένα μικρό κλαμπ στα προάστια του Μιλάνου με τον αδερφό του, μια μέρα η ομάδα αυτή συμμετείχε στο τουρνουά AC Milan Berlusconi. Στο τέλος αυτού του τουρνουά, ο σύλλογος επικοινώνησε με τον Ντεκάμπς και του ζήτησε για να γίνει μέλος της ακαδημίας του. 

Με αυτό τον ασυνήθιστο τρόπο, ξεκίνησε στην ηλικία των 10 ετών, την καριέρα του στις Ακαδημίες της Μίλαν ως ένα πολύ ελπιδοφόρο ποδοσφαιρικό στοίχημα. Στα τρία χρόνια που παρέμεινε στο Μιλάνο δεν κατόρθωσε να ανέλθει στην ιεραρχία της ομάδας κι όταν το 1997 ο σύλλογος έκλεισε την ακαδημία του και κράτησε μόνο την  ομάδα Primavera, ο Ντεκάμπς  επέστρεψε στη χώρα του όπου βρήκε νέα ποδοσφαιρική στέγη στα τμήματα υποδομής των Καννών. Στις Κάννες υπέγραψε το πρώτο του επαγγελματικό συμβόλαιο και έφτασε να αγωνιστεί στην πρώτη ομάδα το 2005.Ντεκάμπς: «Όταν ήμουν στον Αρη διάβαζα Metrosport, σε ένα παιχνίδι μας έβαλαν φωτιά στα αποδυτήρια».        

 Ελλάδα 
Το Σεπτέμβρη του 2005 αποδέχθηκε την πρόταση που δέχθηκε από την Ελλάδα και υπέγραψε τριετές συμβόλαιο συνεργασίας με την ομάδα του Άρη Θεσσαλονίκης 

Αν και βάσει ονόματος και ειδικού βάρους, ο Άρης ήταν από τα φαβορί του πρωταθλήματος, ήταν αναγκασμένος να δώσει λόγω τιμωριών εννέα από τους δεκαπέντε εντός έδρας αγώνες του χωρίς θεατές.«Ντου» στη Β' εθνική! (pics+vids) | SDNA Ο Ντεκάμπς δυσκολεύθηκε στην αρχή, καθώς ήταν από τους νεότερους παίκτες της ομάδας και ο Φινλανδός προπονητής Μάρτι Κουουζέλα κάθισε στον πάγκο της ομάδας για μόλις 2 αγωνιστικές, δίνοντας τη θέση του στον Νίκο Αναστόπουλο μετά το κακό ξεκίνημα. 

Το δυναμικό και γενικώς άτεχνο ελληνικό πρωτάθλημα αλλά και η φορτισμένη του ατμόσφαιρα ωρίμασαν ταχύτατα τον νεαρό αμυντικό που καθιερώθηκε γρήγορα ως βασικός κεντρικός αμυντικός στον Άρη. 

Πραγματοποίησε το ντεμπούτο του στις 24 Σεπτεμβρίου 2005, στον εκτός έδρας αγώνα με τον Εργοτέλη στην πρεμιέρα της αγωνιστικής σεζόν 2005-06.Εργοτέλης-Άρης 1-0 24/09/2006 Σημείωσε δε ένα τέρμα με τη φανέλα του Άρη, στον αγώνα της 12ης αγωνιστικής κόντρα στον Ολυμπιακό Βόλου, στις 12 Δεκεμβρίου 2005.Άνετος και ωραίος....Εφημερίδα Αθλητική 13/12/2005, Ηχώ σελ 9

Αν και ο Άρης πέτυχε την άνοδό του στην  Α’ Εθνική, η έλευση του νέου προπονητή (Γκιγιέρμο Όγιος), σήμανε και το τέλος της θητείας του Ντεκάμπς στη Θεσσαλονίκη. 

Συνολικά με την φανέλα του Άρη αγωνίστηκε σε 19 αγώνες σε όλες τις διοργανώσεις (18 συμμετοχές στο Β’ Εθνική και μια συμμετοχή στο Κύπελλο ΟΥΕΦΑ, όταν στις 29 Σεπτεμβρίου 2005 αγωνίστηκε για 90ο λεπτά κόντρα στην Ρόμα, στο γήπεδο Κλεάνθης Βικελίδης).Έφυγε όρθιος , Εφημερίδα Αθλητική Ηχώ 29/09/2005, σελ 12FC Aris - AS Roma 0-0 UEFA CUP 29/9/05 - YouTube.Άρης-Ρόμα 0-0 29/09/2005

Επόμενος σταθμός του υπήρξε ο Π.Α.Σ. Γιάννινα, στον οποίο υπέγραψε με εισήγηση του Νίκου Αναστόπουλου, αποτελώντας βασικό και αναντικατάστατο μέλος της ομάδας.Ρόστερ ΠΑΣ Γιάννινα 2006/07 Αγωνίστηκε σε 29 παιγνίδια πρωταθλήματος (στα 28 ξεκίνησε βασικός) και σε άλλους 6 αγώνες κυπέλλου. Σκόραρε μια φόρα στον ισόπαλο (1-1) εκτός έδρας αγώνα πρωταθλήματος στην Καλλιθέα, αλλά τα οικονομικά προβλήματα του συλλόγου τον οδήγησαν στην έξοδο.

 Ισπανία 
Το καλοκαίρι του 2007 έφυγε από την Ελλάδα για να συνεχίσει την καριέρα του σε ομάδες αρχικά των χαμηλότερων κατηγοριών της Ισπανίας: στην άρτι υποβιβασθείσα Λόρκα Ντεπορτίβα (2007/08), μετά στην Αλκορκόν για ένα εξάμηνο (2008/09) και τέλος στην Santa Eulàlia (2009).

 Νότια Αφρική 
Μετά την θητεία του στην Ισπανία, επέστρεψε στη Γαλλία και ξεκίνησε μια δοκιμαστική εβδομάδα στην Τρουά. Στο τέλος ενός φιλικού αγώνα με την Οσέρ τον εντόπισε ένας ατζέντης παικτών και του πρόσφερε ένα συμβόλαιο για το κλαμπ του Άγιαξ του Κέιπ Τάουν στη Νότια Αφρική. 
Κάπως έτσι, τη διετία 2009-11  αγωνίστηκε με τη φανέλα του Άγιαξ Κέιπ Τάουν στο πρωτάθλημα της Νοτίου Αφρικής.Ajax sign French defender, τερματίζοντας στη 2η θέση του πρωταθλήματος και χάνοντας στο τελικό του κυπέλλου.Derek Decamps (AS Cannes) : l’adaptation permanente

 Νορβηγία 
Το καλοκαίρι του 2011 μετακόμισε, πολύ βορειότερα, στη Νορβηγία. Αρχικά αγωνίστηκε στη  ΧάουγκεσουντFormer Ajax cape Town defender Derek Decamps signs with FK Haugesund από τον Αύγουστο του 2011 έως τον Ιούλιο του 2012, καταγράφοντας 20 συμμετοχές και σημειώνοντας ένα γκολ για τον σύλλογο. Η Χάουγκεσουντ επιθυμούσε την επέκταση  της συνεργασίας του, προτείνοντας νέο διετές συμβόλαιο αλλά ο παίκτης επέλεξε να μετακομίσει τελικά στη χώρα του για οικογενειακούς λόγους.

Στην Ανζέ υπέγραψε διετές συμβόλαιο αλλά δυσκολεύτηκε να πάρει χρόνο συμμετοχής στο βασικό σχήμα.  Για το λόγο αυτό παραχωρήθηκε στις 15 Αυγούστου 2013 ως δανεικός στη  Sarpsborg 08 FF μέχρι το τέλος του 2013. Decamps er klar for Sarpsborg 08

Στη συνέχεια επέστρεψε στην Ανζέ, η οποία δεν τον υπολόγιζε στους αγωνιστικούς σχεδιασμούς της και έτσι στις 15 Ιανουαρίου 2014 ξαναπήρε το δρόμο για τη Νορβηγία, υπογράφοντας ως ελεύθερος πλέον παίκτης, διετές συμβόλαιο με την  Σάντνες Ουλφ, με τη φανέλα της οποίας πρόλαβε και αγωνίστηκε σε 58 ματς, προτού ολοκληρώσει την ποδοσφαιρική του καριέρα το Γενάρη του 2016.

 Σταδιοδρομία ως προπονητής 
Μετά το τέλος της ποδοσφαιρικής του καριέρας ο Ντεκάμπς μετακόμισε με την οικογένειά του στις Κάννες, και  εκεί πήρε το προπονητικό δίπλωμα UEFA A.

Προτού στραφεί αποκλειστικά στην προπονητική διετέλεσε ατζέντης ποδοσφαιριστών καθώς ο  πατέρας του είχε μια τέτοια εταιρεία. Μετά από ενάμιση χρόνο,  ο Ντεκάμπς αποφάσισε ότι του ταίριαζε περισσότερο να γίνει προπονητής ποδοσφαίρου 

Στην αρχή εργάστηκε για τρία χρόνια στην ακαδημία των Καννών (προπονώντας ηλικιακές ομάδες από Κ15 μέχρι την Κ19), και ακολούθως, τα τρία επόμενα χρόνια, στην πρώτη ομάδα ως βοηθός προπονητή. Παράλληλα είχε και την τεχνική καθοδήγηση - για δύο χρόνια - στην δεύτερη ομάδα του συλλόγου, η οποία αγωνίζονταν στην 5η κατηγορία.

Παραπομπές

Εξωτερικοί σύνδεσμοι
Προφίλ του Ντεκάμπς στο Transfermarkt.com
Προφίλ του Ντεκάμπς στο bdfutbol.com
Προφίλ του Ντεκάμπς στο mondefootball.fr
Προφίλ του Ντεκάμπς στο footballdatabase.eu
Interview Derek Decamps (AC Milan, Ajax Cape Town, Sandnes Ulf)

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΣ Κάννες
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Λόρκα Ντεπορτίβα ΚΦ
Κατηγορία:Ποδοσφαιριστές ΑΝ Αλκορκόν
Κατηγορία:Ποδοσφαιριστές Άγιαξ Κέιπ Τάουν
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Πρώτης Κατηγορίας Νορβηγίας
Κατηγορία:Ξένοι ποδοσφαιριστές στη Νορβηγία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα